Kaldezija
Kaldezija (Caldesia) – dumblialaiškiečių (Alismatales) eilės dumblialaiškinių (Alismataceae) šeimos augalų gentis, paplitusi Eurazijoje, Afrikoje ir Australijoje. Šiai genčiai priklauso daugiametės vandens žolės su trumpu storu šakniastiebiu ir žiemojančiais pumpurais (turionais). Lapai bukai kiaušiniški, lankiškomis gyslomis, širdišku pamatu, sudaro skrotelę. Žiedynas šakotas, žiedai maži, balti, dvilyčiai. Vaisius – kaulavaisis. Išskiriamos 3 rūšys. Lietuvoje auga: Širdžialapė kaldezija (Caldesia parnassifolia)